ભારતીય કેપ્ટન વિરાટ કોહલી વન ડે અને ટી-૨૦ બાદ ટેસ્ટ ક્રિકેટમાં પણ એક પછી એક રેકોર્ડ્સ બનાવી રહ્યો છે. શ્રીલંકા સામે બીજી ટેસ્ટ મેચમાં તેણે શાનદાર બેવડી સદી ફટકારી હતી. આ સાથે જ તેણે કેપ્ટન તરીકે સૌથી વધુ બેવડી સદી ફટકારવાના બ્રાયન લારાના રેકોર્ડની બરોબરી કરી લીધી હતી, પરંતુ આવતી કાલથી શરૂ થઈ રહેલી શ્રીલંકા સામેની શ્રેણીની ત્રીજી અને અંતિમ ટેસ્ટમાં વિરાટ પાસે વધુ એક માઇલ સ્ટોનને સ્પર્શવાની સોનેરી તક છે. વિરાટે હાલ ૬૨ ટેસ્ટ મેચમાં ૫૧.૮૨ રનની સરેરાશથી ૧૪ અર્ધસદી અને ૧૯ સદી સાથે ૪૯૭૫ રન બનાવ્યા છે. ૨૫ રન બનાવતાની સાથે વિરાટ ભારત તરફથી ટેસ્ટ ક્રિકેટમાં ૫,૦૦૦ રન બનાવનારો ૧૧મો ખેલાડી બની જશે.